ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மருந்துகள் மற்றும் அழகுசாதன பொருட்கள் சட்டத்தின் கீழ் 8 மருத்துவ உபகரணங்களுக்கு புதிய ஒழுங்குமுறை விதி
இந்திய தொழில்துறையின் தேவைகளை நிவர்த்தி செய்வதற்கு செயல்திறன் மற்றும் உணர்வுபூர்வமான அணுகுமுறையை பின்பற்ற, 8 ஒழுங்குமுறைப்படுத்தப்பட்ட மருத்துவ சாதனங்கள் தொடர்ந்து கிடைப்பதை உறுதி செய்வதற்கு, ஒரு குறிப்பிடத்தக்க முடிவை மத்திய சுகாதார மற்றும் குடும்ப நல அமைச்சகம் எடுத்துள்ளது.
இந்த கீழ்கண்ட மருத்துவ பொருட்கள், மருந்துகள் மற்றும் அழகுசாதன பொருட்கள் சட்டத்தின் கீழ் 2021 ஏப்ரல் 1ம் தேதி முதல் ஒழுங்குப்படுத்தப்படும் என மத்திய சுகாதாரத்துறை அமைச்சகம்  முன்பு கூறியிருந்தது:
உடலில் பொருத்தக்கூடிய அனைத்து மருத்துவ சாதனங்கள்
சி.டி ஸ்கேன் கருவி
எம்ஆர்ஐ கருவி
டெஃபிபிரிலேட்டர்கள்
பிஇடி சாதனம்
டையாலிசிஸ் இயந்திரம்
எக்ஸ்-ரே இயந்திரம் மற்றும்
எலும்பு மஜ்ஜை செல்-ஐ பிரிக்கும் கருவி
இந்த உத்தரவுப்படி, மேற்கண்ட பொருட்களை இறக்குமதி/உற்பத்தி செய்ய, இறக்குமதியாளர்கள்/ உற்பத்தியாளர்கள் இறக்குமதி/உற்பத்திக்கான உரிமத்தை மத்திய உரிமம் ஆணையம் அல்லது மாநில உரிமம் ஆணையத்திடம் இருந்து 2021 ஏப்ரல் 1ம் தேதி முதல் பெற வேண்டும்.
இந்த மருத்துவ உபகரணங்களின் விநியோக சங்கிலி தொடர்வதையும் மற்றும் கிடைப்பதையும் உறுதி செய்ய, புதிய ஒழுங்குவிதிமுறையை சுமூகமாக அமல்படுத்தும் வேளையில், தற்போதுள்ள இறக்குமதியாளர்கள்/உற்பத்தியாளர்கள் இந்த மருத்துவ பொருட்களை ஏற்கனவே இறக்குமதி/உற்பத்தி செய்திருந்தால், மருத்துவ பொருட்கள் விதிமுறை 2017-ன் கீழ், மத்திய உரிம ஆணையம் அல்லது மாநில உரிம ஆணையத்திடம் அதற்கான உரிம விண்ணப்பங்களை சமர்ப்பிக்கலாம் என மத்திய சுகாதாரத்துறை அமைச்சகம் முடிவு செய்துள்ளது.
இந்த விண்ணப்பங்கள் செல்லுபடியானதாக கருதப்படும். இந்த உத்தரவு பிறப்பித்த தேதி்யிலிருந்து 6 மாதங்கள் வரை அல்லது விண்ணப்பத்தின் மீது மத்திய உரிம ஆணையம் அல்லது மாநில உரிம ஆணையம் முடிவு எடுக்கும் வரை இதில் எது முன்போ, அதுவரை இறக்குமதியாளர்கள்/உற்பத்தியாளர்கள் தொடர்ந்து இறக்குமதி/உற்பத்தி செய்யலாம்.
இது தொடர்பான உத்தரவு, மத்திய மருந்துகள் தர கட்டுப்பாட்டு அமைப்பின்  இணையதளத்தில் இந்திய மருந்துகள் தலைமை கட்டுப்பாட்டாளரால் வெளியிடப்பட்டுள்ளது.
குடியரசுத் துணைத் தலைவர் செயலகம்
அருணாச்சலப் பிரதேசத்தின் இடாநகரில் உள்ள ஜவகர்லால் நேரு மாநில அருங்காட்சியகத்தை குடியரசு துணைத் தலைவர் பார்வையிட்டார்
நாட்டின் கைவினைஞர்கள் இந்தியாவிலும் வெளிநாடுகளிலும் தங்கள் தயாரிப்புகளை சந்தைப்படுத்தி விற்க உதவுமாறு அரசு நிறுவனங்கள் மற்றும் தனியார் துறை நிறுவனங்களுக்கு குடியரசு துணைத் தலைவர் திரு எம் வெங்கையா நாயுடு இன்று அழைப்பு விடுத்தார்.
சந்தைப்படுத்தல் வாய்ப்புகள் இல்லாதது தான் நமது திறமையான கைவினைஞர்களுக்கான மிகப்பெரிய சவால் என்று குறிப்பிட்ட திரு நாயுடு, அருங்காட்சியகங்கள், அரசு கட்டிடங்கள் மற்றும் பெரிய நிறுவனங்கள் தங்கள் வளாகத்தில் கடைகளைத் திறந்து கைவினைஞர்கள் தங்கள் பொருட்களை விற்க வாய்ப்புகளை வழங்க பரிசீலிக்க வேண்டும்.
கைவினைஞர்களுடன் தன்னார்வ அமைப்புகள் இணைந்து தயாரிப்புகளை ஆன்லைனில் சந்தைப்படுத்தவும் குடியரசு துணைத் தலைவர் பரிந்துரைத்தார். "பழங்குடி இளைஞர்களுக்கு ஆன்லைன் மார்க்கெட்டிங் தொழில்நுட்ப அறிவை பயிற்றுவிப்பதற்காக சிறப்பு குறுகிய கால படிப்புகளும் தொடங்கப்படலாம்" என்று அவர் மேலும் கூறினார்.
வடகிழக்கு பகுதியில் சுற்றுப்பயணம் மேற்கொண்டுள்ள அவர், அருணாச்சலப் பிரதேசத்தின் இடாநகருக்கு இன்று வந்தார். இடாநகரில் உள்ள ஜவகர்லால் நேரு மாநில அருங்காட்சியகத்தைப் பார்வையிட்ட அவர், அங்குள்ள பல்வேறு பிரிவுளை சுற்றி பார்த்தார்.
பின்னர் இது குறித்து முகநூலில் பதிவிட்ட அவர், அருங்காட்சியக அனுபவங்கள் 'செறிவூட்டும் வகையில் அமைந்ததாக' விவரித்தார். “நாட்டின் இனவியல் அருங்காட்சியகங்களில் சிறந்ததாக இது உள்ளது” என்று பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762194
உள்துறை அமைச்சகம்
மத்தியஉள்துறை மற்றும் கூட்டுறவுத் துறை அமைச்சர் திரு அமித் ஷா, ஷாங்காய் ஒத்துழைப்புக்கூட்டமைப்பின் உறுப்பு நாடுகளின் தலைவர்களுடனான அவசர சூழ்நிலை முன்னெச்சரிக்கைநடவடிக்கைகள் குறித்த ஆலோசனைக் கூட்டத்திற்கு தலைமை வகிக்கிறார்
மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா, ஷாங்காய் ஒத்துழைப்புக் கூட்டமைப்பின் உறுப்பு நாடுகளின் தலைவர்களுடன் புதுதில்லியில் நாளை நடைபெறும் அவசர கால சூழ்நிலைகளை எதிர்கொள்வதற்கான முன்னெச்சரிக்கை நடவடிக்கைகள் குறித்த ஆலோசனைக் கூட்டத்திற்கு தலைமை வகிக்கிறார். இந்த ஆலோசனையின் ஒருபகுதியாக ஷாங்காய் ஒத்துழைப்பு கூட்டமைப்பு நாடுகளின் தலைவர்களுடன் இரு தரப்பு பேச்சுவார்த்தையும் நடத்துகிறார்.
இந்தக் கூட்டமைப்பில் இந்தியா இணைந்த 2017-ம் ஆண்டு முதல் தற்போது வரை செயல்திறன்மிக்க பங்களிப்பை அளித்து வருகிறது. உறுப்பு நாடுகள் பயனடையும் வகையிலான, பேச்சுவார்த்தைகளை நடத்தவேண்டும் என்பதைக் குறிக்கோளாகக் கொண்டுள்ளது.
நாளை நடைபெறும் ஆலோசனைக் கூட்டத்தில், உறுப்பு நாடுகளின் தலைவர்கள், அந்தந்த நாடுகள், தீவிரவாதிகளால் எதிர்கொள்ளும் மிகப்பெரிய அளவிலான அவசர கால சூழ்நிலைகளை சமாளித்தல், தீவிரவாதிகளை முற்றிலும் ஒடுக்குவதற்கான முன்னெச்சரிக்கை நடவடிக்கைகள் உள்ளிட்டவை குறித்து விவாதிக்க உள்ளனர். அதே நேரத்தில், அவசர கால சவால்களை எதிர்கொள்வதற்கான புத்தாக்கப் பயிற்சிகள், தொழில்நுட்பங்கள் உள்ளிட்டவைக் குறித்த தங்களது கருத்துகளையும் உறுப்பு நாடுகள் பதிவு செய்கின்றன.
மேலும் 2023-2025-ம் ஆண்டு காலத்தில் அவரச கால சூழ்நிலைகளை நீக்குவதற்கான ஷாங்காய் அமைப்பு நாடுகளின் ஒத்துழைப்புக் குறித்த செயல் திட்ட ஒப்பந்தம் குறித்தும் இந்தக் கூட்டத்தில் விவாதிக்கப்பட்டு ஒப்புதல் அளிக்கப்பட உள்ளது.
குடியரசுத் தலைவர் செயலகம்
“டாக்டர் அம்பேத்கர்: மாமனிதரின் சபதம்” நூல் வெளியீடு: குடியரசுத் தலைவர் முதல் பிரதி பெற்றுக்கொண்டார்
டாக்டர் பி.ஆர். அம்பேத்கரின் நூற்றாண்டையொட்டி, டாக்டர் அம்பேத்கரைப் பற்றிய “டாக்டர் அம்பேத்கர்: மாமனிதரின் சபதம்”  நூல் தில்லி குடியரசுத் தலைவர் மாளிகையில் 2018, ஏப்ரல் 14 அன்று வெளியிடப்பட்டது. அந்த நூலைக் குடியரசுத் துணைத் தலைவர் திரு. எம். வெங்கைய நாயுடு வெளியிட்டார். முதல் பிரதியைக் குடியரசுத் தலைவர் திரு. ராம்நாத் கோவிந்த் பெற்றுக்கொண்டார்.
மக்களவைத் தலைவர் திருமதி சுமித்ரா மகாஜன், மத்திய சமூகநீதி மற்றும் அதிகாரமளித்தல் துறை அமைச்சர் திரு. தாவர் சந்த் கெலாட், நூலின் ஆசிரியர் திரு. கிஷோர் மக்வானா ஆகியோர் புத்தக வெளியீட்டு நிகழ்ச்சியில் பங்கேற்றனர்.
நிகழ்ச்சியில் பேசிய குடியரசுத் தலைவர், “டாக்டர் அம்பேத்கர் அமெரிக்காவின் டாக்டர் மார்ட்டின் லூதர் கிங்கைப் போல் ஒட்டுமொத்த மனித சமுதாயத்துக்கும் தூண்டுகோலாக அமைந்தவர். அவர் காட்டிய மரபைப் பின்பற்றுவது இன்றைய நியாயமான தேவையாகும்” என்று புகழாரம் சூட்டினார்.
டாக்டர் அம்பேத்கரின் 125-ஆவது பிறந்தநாள் விழா ஐ.நா. சபையில் 2016ம் ஆண்டு கொண்டாடப்பட்டதை நினைவுகூர்ந்த குடியரசுத் தலைவர் அதுகுறித்து மகிழ்ச்சி தெரிவித்தார்.
“என்னிடம் இப்போது அளிக்கப்பட்ட நூல் மிகச் சிறிதாக இருக்கிறது. ஆனால், உத்வேகம் ஊட்டும் டாக்டர் அம்பேத்கரின் வாழ்க்கை மற்றும் பல்வேறு சிந்தனைகளின் பரிமாணங்கள், அவரது ஆளுமை ஆகியவற்றை அழகாக விவரிப்பதாக இது அமைந்துள்ளது.
டாக்டர் அம்பேத்கர் பிரதமர் திரு. நரேந்திர மோடிக்கு எப்படி ஓர் உந்துசக்தியாக இருந்தார் என்பது பற்றிய குறிப்புகளும் இந்த நூலில் இடம்பெற்றுள்ளன. டாக்டர் அம்பேத்கரைப் புரிந்துகொள்வதற்கு இந்த நூல் சிறந்த ஆதாரமாகத் திகழ்கிறது. இந்த நூல் உருவாக்கம் பெறுவதில் ஈடுபட்ட அனைவரும் மிகவும் பாராட்டுக்குரியவர்கள். இந்த நூலில் தொகுத்து வழங்கப்பட்டுள்ள சிந்தனைக் கருத்துகள் மேலும் மேலும் பல குடிமக்களைச் சென்றடையும். அவர்களுக்கும் அமைதி, நல்லிணக்கச் சூழ்நிலையில் இணைந்து செயல்படுவதற்கான உத்வேகம் அளிக்கும்” என்றும் குடியரசுத் தலைவர் குறிப்பிட்டார்.
அறிவியல் மற்றும் தொழில்நுட்பத்துறை
புதிய மருந்தை உருவாக்குவதற்காக உத்தரப் பிரதேசத்தை சேர்ந்த நிறுவனத்துடன் சிஎஸ்ஐஆர்-சிடிஆர்ஐ கைக்கோர்த்துள்ளது
உத்தரப் பிரதேசத்தில் மருந்து குழுமத்தை ஆதரிக்க உறுதி பூண்டுள்ள சிஎஸ்ஐஆர்-சிடிஆர்ஐ, புதிய மருந்தை உருவாக்குவதற்காக உத்தரப் பிரதேசத்தை சேர்ந்த மார்க் லேபரட்டரீஸ் பிரைவேட் லிமிடெட்டுடன் கைக்கோர்த்துள்ளது.
இரத்த குழாய் சார்ந்த மற்றும் பெருமூளை தமனி சார்ந்த நோய்களுக்கு சிகிச்சையளிக்க எஸ்-007-867 எனும் இந்த மருந்து உதவும். இதற்கான முதற்கட்ட பரிசோதனைகளை மேற்கொள்வதற்கான அனுமதியை சமீபத்தில் இந்நிறுவனம் பெற்றது.
இரத்த குழாய் சார்ந்த மற்றும் பெருமூளை தமனி சார்ந்த நோய்களுக்கான தற்போதைய மருந்துகளை ஒப்பிடும் போது, இரத்தப் போக்கிற்கான வாய்ப்புகள் புதிய மருந்தில் குறைவாகும். விலங்குகள் மீது பரிசோதனை செய்து பார்த்த போது நல்ல விளைவுகளை இம்மருந்து காட்டியது. கொவிட்-19 தொடர்பான சிக்கல்களுக்கும் இது பயனுள்ளதாக இருக்கும்.
“சிஎஸ்ஐஆர்-சிடிஆர்ஐ-க்கு இது மிகவும் சிறந்த தருணமாகும். இந்த மருந்து விரைவில் சந்தைகளை அடைந்து மனித குலத்துக்கு பயனளிக்கும் என நம்புகிறேன்,” என்று சிடிஆர்ஐ இயக்குநர் பேராசிரியர் தபஸ் கே குன்டு கூறினார்.
நிறுவனங்கள்-தொழில் துறைக்கு இடையேயான கூட்டு உத்தரப் பிரதேசத்தில் மருந்து குழுமத்திற்கு பயனளிக்கும் என்றும், மத்திய சுகாதாரம் மற்றும் குடும்ப நலன் அமைச்சர் டாக்டர் ஹர்ஷ் வர்தன், சிஎஸ்ஐஆர் தலைமை இயக்குநர் டாக்டர் சேகர் சி மண்டே மற்றும் உத்தரப் பிரதேச முதல்வர் திரு யோகி ஆதித்யநாத் ஆகியோரின் முயற்சிகளுக்கு இணங்க புதிய வாய்ப்புகளுக்கு வழிவகுக்கும் என்றும் அவர் மேலும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726214
பிரதமர் அலுவலகம்
17வது இந்திய - ஆசிய மெய்நிகர் மாநாட்டை ஒட்டி பிரதமரின் கருத்துகள்
நமஸ்தே,
மாண்புமிகு பிரதமர் நிகுயென் சுவோன் பூக் அவர்களே,
மதிப்புமிக்கவர்களே,
ஒவ்வொரு ஆண்டும் நடந்ததைப் போல, இப்போது நாம் கைகளைக் கோர்த்துக் கொண்டு குடும்பப் படம் எடுத்துக் கொள்ள முடியாமல் போய்விட்டது. இருந்தாலும், மெய்நிகர் வசதி மூலம் நாம் எல்லோரும் சந்தித்திருப்பதில் நான் மகிழ்ச்சி அடைகிறேன்.
முதலில், ஆசியான் அமைப்பின் இப்போதைய தலைமைப் பொறுப்பில் உள்ள வியட்நாம் நாட்டுக்கும், தாய்லாந்துக்கும், ஆசியானில் இப்போது இந்தியாவின் ஒருங்கிணைப்பாளருக்கும் நான் பாராட்டுகளை தெரிவித்துக் கொள்கிறேன். கோவிட் பாதிப்பால் சிரமங்கள் உள்ள நிலையிலும், உங்கள் கடமைகளை நீங்கள் நன்றாகச் செய்திருக்கிறீர்கள்.
மதிப்புமிக்கவர்களே,
இந்தியா மற்றும் ஆசியான் அமைப்பின் முக்கியத்துவமான பங்களிப்புகள் நமது வரலாற்றுபூர்வமான, பூகோள ரீதியிலான மற்றும் கலாச்சார பாரம்பரியங்களின் அடிப்படையில் உருவானதாக உள்ளன. ஆரம்பத்தில் இருந்தே கிழக்கை நோக்கிய செயல்பாடு என்ற கொள்கையைக் கருத்தில் கொண்டதாக ஆசியான் அமைப்பு உள்ளது.
இந்தியாவுக்கும் ஆசியான் அமைப்புக்கும் இடையில் - இயல்பு ரீதியில், பொருளாதார, சமூக, டிஜிட்டல், நிதி, கடல்சார் துறைகள் என அனைத்து வகையான இணைப்புகளையும் துரிதப்படுத்துவதற்கு இதில் நாங்கள் உயர் முன்னுரிமை அளிக்கிறோம்.
கடந்த சில ஆண்டுகளில் நாம் இந்தத் துறைகளில் மிகவும் நெருக்கமாகி உள்ளோம் இன்றைய சந்திப்பு, காணொலி மூலமாக நடந்தாலும்கூட, இது நமது வேறுபாடுகளை மேலும் களைவதற்கு வழிவகுக்கும் என்று நான் நம்புகிறேன்.
இன்றைய கலந்தாடலுக்காக உங்கள் அனைவருக்கும் நான் மீண்டும் ஒரு முறை நன்றி கூறுகிறேன்.
-------
(
சுகாதாரம் மற்றும் குடும்ப நலத்துறை அமைச்சகம்
தமிழகத்துக்கு ஜூன் 2 ஆம் தேதி வரை, 1 கோடிக்கும் மேற்பட்ட கொவிட் தடுப்பூசிகள் வழங்கப்பட்டுள்ளன: மத்திய அரசு தகவல்
தமிழகத்துக்கு ஜூன் 2 ஆம் தேதி வரை 1 கோடிக்கு மேற்பட்ட கொவிட் தடுப்பூசிகள் வழங்கப்பட்டுள்ளதாக மத்திய அரசு கூறியுள்ளது.
முழு அரசு அணுகுமுறையின் கீழ், மாநிலங்கள் மற்றும் யூனியன் பிரதேசங்களின் தடுப்பூசி திட்டத்துக்கு கடந்த ஜனவரி 16ம் தேதி முதல் மத்திய அரசு உதவி வருகிறது. தடுப்பூசிகள் கிடைப்பதை ஒழுங்குமுறைப்படுத்துவதற்காக, தடுப்பூசி தயாரிப்பாளர்களுடன் மத்திய அரசு தொடர்ந்து தொடர்பில் உள்ளது.
மாநிலங்கள் மற்றும் யூனியன் பிரதேசங்களுக்கு பலவிதமான கொள்முதல் வாய்ப்புகளை கடந்த மே 1ம் தேதி முதல் ஏற்படுத்தி கொடுத்துள்ளது.
தமிழகத்தில் தடுப்பூசிகளுக்கு பற்றாக்குறை நிலவுவதாக சில ஊடகங்களில் செய்தி வெளியாகியுள்ளது. இந்த தகவல்கள் அடிப்படை ஆதாரமற்றவை.2021 ஜூன் 2ம் தேதி வரை, 1 கோடிக்கும் மேற்பட்ட கொவிட் தடுப்பூசிகள் தமிழகத்துக்கு விநியோகிக்கப்பட்டுள்ளன. இவற்றில் 93.3 லட்சம் டோஸ் தடுப்பூசிகள் பயன்படுத்தப்பட்டுள்ளன. மாநிலங்களிடம் 7.24 லட்சம் தடுப்பூசி டோஸ்கள் தற்போது உள்ளன.ஜூன் மாதத்தில் தமிழகத்துக்கு மத்திய அரசு இலவசமாக வழங்கும் தடுப்பூசிகளின் மொத்த டோஸ்கள் பற்றிய தகவலும் தமிழகத்துக்கு தெரிவிக்கப்பட்டுள்ளது.2021 ஜூன் மாதத்தின் முதல் 2 வாரத்தில் தமிழகத்துக்கு 7.48 லட்சம் தடுப்பூசி டோஸ்கள் கிடைக்கும். அடுத்த 2 வாரத்தில் கூடுதலாக 18.36 லட்சம் தடுப்பூசி டோஸ்கள் மத்திய அரசின் மூலமாக கிடைக்கும்.மொத்தம் கிடைக்கும் கொவிட் தடுப்பூசிகளின் அளவு, மாநிலங்கள்/யூனியன் பிரதேசங்களின் சராசரி நுகர்வு ஆகியவற்றின் அடிப்படையில் இந்த ஒதுக்கீடு செய்யப்பட்டுள்ளது.18 வயது முதல் 44 வயதுடையவர்களுக்கு புதிய தாராளமய விலை நிர்ணயம் மற்றும் துரிதப்படுத்தப்பட்ட கொவிட்-19 தடுப்பூசி உத்தியின் கீழ், தமிழகத்துக்கு கிடைக்கும் தடுப்பூசி டோஸ்களின் எண்ணிக்கை குறித்தும் தமிழகத்துக்கு தகவல் தெரிவிக்கப்பட்டுள்ளது.மூன்றாவது கட்ட தடுப்பூசி திட்டத்தில், 18 முதல் 44 வயது உடையவர்களுக்கு, 2021 ஜூன் மாதத்தில் 16.83 லட்சம் தடுப்பூசிகள் கிடைக்கின்றன.
மேலும் தகவல்களுக்கு:
https://pib.gov.in/PressReleasePage.aspx?PRID=1724116
மின்னணு மற்றும் தகவல் தொழில்நுட்பம்
இந்திய மொழிகளில், களப் பெயரை இலவசமாக வழங்கிறது இந்திய தேசிய இணையதள இணைப்பகம்
இணையதள பதிவாளர்களுக்கு, 22 இந்திய அங்கீகார மொழிகளில் சர்வதேச களப் பெயரை  இலவசமாக வழங்கவிருப்பதாக இந்திய தேசிய இணையதள இணைப்பகம் அறிவித்துள்ளது. விண்ணப்பதாரர்களுக்கு இலவச மின்னஞ்சலும் உள்ளூர் மொழியில் வழங்கப்படும். பாரத் என்ற பெயரை களப் பெயராக சேர்ப்பதை ஊக்குவிக்கவும், உள்ளூர் மொழிகளில் தகவல்களைப் பரப்பவும் இந்தச் சலுகை வழங்கப்படுகிறது.
2021 ஜனவரி 31-ஆம் தேதி வரை பதிவு செய்யும் புதிய .இன்  இணையதள பயன்படுத்துபவர்களுக்கு இந்தச் சலுகை வழங்கப்படுகிறது. ஏற்கனவே .இன் இணையதளத்தை பதிவு செய்து 2021 ஜனவரி மாதத்தில் புதுப்பிக்க இருப்பவர்களும் இந்தச் சலுகையைப் பெறலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687055
சுகாதாரம் மற்றும் குடும்ப நலத்துறை அமைச்சகம்
ஷாங்காய் ஒத்துழைப்பு அமைப்பு நாடுகளின் சுகாதார அமைச்சர்கள் கூட்டத்தில் டாக்டர் ஹர்ஷ் வர்தன் உரை
ஷாங்காய் ஒத்துழைப்பு அமைப்பு நாடுகளின் சுகாதாரத்துறை அமைச்சர்கள் கூட்டத்தில் டாக்டர் ஹர்ஷ் வர்தன் காணொலி காட்சி மூலம் பேசியதாவது:
எஸ்சிஓ உறுப்பு நாடுகளின் சுகாதார அமைச்சர்களை சந்திப்பது மகிழ்ச்சி அளிக்கிறது. கொவிட்-19 பொது சுகாதார அவசரநிலையாக அறிவிக்கப்பட்டு 18 மாதங்கள் ஆகிவிட்டன. இது வளர்ந்த நாடுகள் உட்பட ஒட்டு மொத்த உலகத்தையும் உலுக்கிவிட்டது.
அனைவருக்கும் பாதுகாப்பு கிடைக்கும் வரை, யாரும் பாதுகாப்பாக இருக்க முடியாது என்பதை பெருந்தொற்று காட்டியுள்ளது. சுகாதாரத்தின் பல்வேறு அம்சங்களில், உலக நாடுகள் ஒத்துழைப்புடன் செயல்பட வேண்டும். நமது சுகாதார அமைப்புகளை வலுப்படுத்த நமது அனுபவங்கள், சிறந்த முறைகள் மற்றும் புதுமைகளை நாம் தொடர்ந்து பகிர்ந்து கொள்ள வேண்டும்.
பலநாடுகளைப் போல், உலக சுகாதார அமைப்பில் முக்கிய சீர்திருத்தருத்தங்கள் மேற்கொள்ள வேண்டும் என இந்தியாவும் நம்புகிறது. அப்போதுதான் எதிர்கால பெருந்தொற்றுகள் மீது சரியான நேரத்தில் கவனம் செலுத்துவதை நாம் உறுதி செய்ய முடியும்.
இந்தியாவில் கொவிட் தடுப்பூசிகளை சரியான நேரத்தில் விநியோகிக்க டிஜிட்டல் தொழில்நுட்பம் விரிவாக பயன்படுத்தப்பட்டது.
இவ்வாறு மத்திய அமைச்சர் டாக்டர் ஹர்ஷ் வர்தன் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731471
மனித வள மேம்பாட்டு அமைச்சகம்
மத்திய அரசின் கல்வி அமைச்சகத்தின் பள்ளிக் கல்வி மற்றும் எழுத்தறிவுத்துறை செயலாளராக திரு சஞ்சய் குமார் பொறுப்பேற்றுக் கொண்டார்
மத்திய அரசின் கல்வி அமைச்சகத்தின் பள்ளிக் கல்வி மற்றும் எழுத்தறிவுத்துறை செயலாளராக திரு சஞ்சய் குமார் புதுதில்லி சாஸ்திரி பவனில் இன்று  பொறுப்பேற்றுக் கொண்டார். பொறுப்பேற்றவுடன் அமைச்சகத்தின் உயர் அதிகாரிகளுடன் அவர் ஆலோசனை மேற்கொண்டார். பள்ளிக் கல்வி தொடர்புடைய பல்வேறு திட்டங்கள், தன்னாட்சி நிறுவனங்கள், ஆகியவற்றின் செயல்பாடு குறித்து அவர் ஆய்வு செய்தார். தேசியக் கல்விக் கொள்கை 2020-ஐ அமல்படுத்துதல், ஆசிரியர்களின் திறனை வளப்படுத்துதல், பள்ளிகளின் உள்கட்டமைப்பு, எதிர்வரும் பிரதமரின் பரீக்ஷா பே சார்ச்சா உரையாடல் நிகழ்ச்சி ஆகியவை குறித்தும் கூட்டத்தில் விவாதிக்கப்பட்டது. நாட்டின் அனைத்து மாணவர்களுக்கும் எளிதில், தரமான மற்றும் நியாயமான கட்டணத்தில் கல்வி கிடைக்க பங்களிப்பு செய்ய தாம் எதிர்நோக்கியிருப்பதாக திரு குமார் குறிப்பிட்டார்.
குடியரசுத் துணைத் தலைவர் செயலகம்
எஸ் பி பாலசுப்ரமணியம் இந்தியாவின் மாண்புகள் மற்றும் கலாச்சாரத்தின் உருவமாகத் திகழ்ந்தவர்: குடியரசு துணைத் தலைவர்
பிரபல பின்னணி பாடகர் எஸ் பி பாலசுப்பிரமணியத்தின் வாழ்க்கை குறித்த புத்தகம் மற்றும் ஆவணப்படத்தைக் குடியரசு துணைத்தலைவர் வெளியிட்டார்
எஸ் பி பாலசுப்ரமணியம் தமது இனிய குரலால் இந்த வண்ணமயமான உலகத்தை மட்டும் ஆட்சி செய்யவில்லை என்றும் அவர் இந்தியாவின் மாண்புகள் மற்றும் கலாச்சாரத்தின் உருவமாகவும் திகழ்ந்தார் என்றும் குடியரசு துணைத்தலைவர் திரு எம். வெங்கய்யா நாயுடு புகழாரம் சூட்டியுள்ளார். அவர் அனைவருக்கும், குறிப்பாக இளைய தலைமுறைக்கு எப்போதும் உந்துசக்தியாக இருப்பார் என்றும் கூறினார்.
பிரபல பின்னணி பாடகர் எஸ் பி பாலசுப்ரமணியம் வாழ்க்கை குறித்த நூல் மற்றும் ஆவணப்படத்தை ஐதராபாதில் வெளியிட்டுப் பேசிய குடியரசு துணைத் தலைவர், இந்திய கலாச்சாரத்தையும் பழக்க வழக்கங்களையும் எதிர்காலத் தலைமுறைகளுடன் இணைப்பதை உறுதி செய்வதும் வழிகாட்டுவதும்தான் அவருக்கு செலுத்தும் உண்மையான அஞ்சலி என்று குறிப்பிட்டார்.
நூலின் முதல் பிரதியைப் பிரபல திரைப்பட நடிகர் திரு கமலஹாசனிடம் குடியரசு துணைத் தலைவர் வழங்கினார். ஆவணப்படத்தின் தயாரிப்பாளர் சிறு சஞ்சய் கிஷோர், நூலின் ஆசிரியர் திரு பி எஸ் கோபாலகிருஷ்ணன் ஆகியோரை அவர் பாராட்டினார். தெலுங்கு நூல்களைப் பதிப்பித்து கலையையும் கலாச்சாரத்தையும் பாதுகாத்து, பிரபலப்படுத்தும் திரு வர பிரசாத் ரெட்டியையும் அவர் பாராட்டினார்.
மறைந்த பாடகர் பன்முக ஆளுமை கொண்டவர் என்று கூறிய திரு நாயுடு, புகழ்பெற்ற பின்னணிப் பாடகர் என்பதற்கு அப்பால் அவர் இசையமைப்பாளராக, திரைப்பட இயக்குனராக, நடிகராகத் திகழ்ந்தவர் என்றார். பிரபலமான தொலைக்காட்சி நிகழ்ச்சிகளில் தமது ஊக்கமளிக்கும் வார்த்தைகளாலும் வெளிப்படுத்திய அன்பாலும் ஆயிரக்கணக்கான இளைஞர்களை ஈர்த்தவர் என்றும் அவர் குறிப்பிட்டார்.
எஸ் பி பாலசுப்ரமணியம் மிக உயர்ந்த கலாச்சாரத்தையும் எளிமையையும் கொண்டவர் என்றும் நட்பான குணம்படைத்தவர் என்றும் அவர் தெரிவித்தார். இவர் கொண்டிருந்த குணங்களால் அனைவராலும் மதிக்கப்பட்டவர். இவரது ஆளுமையைக் கட்டமைப்பதில் இவரின் தந்தையான திரு சாம்பமூர்த்தி மிக முக்கிய பங்கு வகித்ததை திரு நாயுடு நினைவுகூர்ந்தார்.
ஆந்திரப் பிரதேசம் நெல்லூர் மாவட்டத்தில் உள்ள தமது குடும்பத்தின் பூர்வீக வீட்டினைத் தந்தையின் நினைவாக வேதபாடசாலையாக மாற்றிய எஸ் பி பாலசுப்ரமணியம் செயலையும் குடியரசு துணைத் தலைவர் பாராட்டினார்.
இந்தியாவை மென்மையான சக்தியாக முன்னிறுத்தியதில் இந்திய கலாச்சாரத்திற்கும், இசைக்கும், திரைப்படங்களுக்கும், நூல்களுக்கும் மிகப்பெரும் பங்கு உண்டு என்பதை சுட்டிக்காட்டிய திரு நாயுடு இந்தியாவின் கலாச்சாரம் பாரம்பரியங்கள் மொழிகள் ஆகியவற்றைப் பாதுகாத்து மேம்படுத்த வேண்டியதன் அவசியத்தை வலியுறுத்தினார். மேலும் இதற்கு இளம் தலைமுறையினர் தலைமை ஏற்க வேண்டும் என்று அவர் அழைப்பு விடுத்தார்
ரெயில்வே அமைச்சகம்
ஹைட்ரஜன் எரிபொருள் செல் அடிப்படையிலான ரயிலுக்கான ஒப்பந்தப்புள்ளிகளை மாற்று எரிபொருளுக்கான இந்திய ரயில்வே அமைப்பு வரவேற்றுள்ளது
பாரிஸ் பருவநிலை ஒப்பந்தம் 2015 மற்றும் கரியமில உமிழ்வு முற்றிலும் இல்லாத ரயில்வே எனும் இலக்கை 2030-க்குள் அடையும் விதத்தில் பைங்குடில் வாயு வெளியேற்றத்தை குறைக்கும் நமது இலக்குகளை எட்டும் விதமாக ‘முன்னேறிய வேதியியல் செல் மின்கலங்கள்’ மற்றும் ‘தேசிய ஹைட்ரஜன் இயக்கம்’ ஆகிய இரண்டு முன்னணி திட்டங்களை இந்திய அரசு செயல்படுத்தி வருகிறது.
இதைத் தொடர்ந்து, நாட்டில் ஹைட்ரஜன் போக்குவரத்தை தொடங்கும் விதமாக பட்ஜெட் அறிவிப்பு சமீபத்தில் வெளியிடப்பட்டது. இதை ஒரு சவாலாக ஏற்றுக்கொண்டுள்ள மாற்று எரிபொருளுக்கான இந்திய ரயில்வே அமைப்பு, ஹைட்ரஜன் எரிபொருள் செல் அடிப்படையிலான ரயிலுக்கான ஒப்பந்தப்புள்ளிகளை வரவேற்றுள்ளது.
இந்திய ரயில்வேயின் பசுமை எரிபொருள் பிரிவாக மாற்று எரிபொருளுக்கான இந்திய ரயில்வே அமைப்பு செயல்பட்டு வருகிறது. வடக்கு ரயில்வேயின் சோனிபட்-ஜிந்த் பிரிவில் 89 கிலோமீட்டர் தொலைவுக்கு இத்திட்டம் தொடங்கப்படும்.
தொடக்கத்தில், இரண்டு மின்சார ரயில் பெட்டிகளும், பின்னர் இரண்டு கலப்புரக பெட்டிகளும் ஹைட்ரஜன் எரிபொருள் செல் சக்திக்கு மாற்றப்படும். வாகனத்தை இயக்கும் பகுதியில் எந்தவிதமான மாற்றமும் இல்லை. இத்திட்டத்தின் மூலம் வருடத்திற்கு ரூ 2.3 கோடி சேமிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743631
பாதுகாப்பு அமைச்சகம்
15வது சுற்று சீன-இந்திய கார்ப்ஸ் படைப்பிரிவுத் தளபதிகள் நிலை கூட்டத்தின் கூட்டுச் செய்தி வெளியீடு
15வது சுற்று சீன-இந்திய கார்ப்ஸ் படைப்பிரிவுத் தளபதிகள் நிலைக் கூட்டம் 11 மார்ச் 2022 அன்று இந்தியப் பகுதியில் உள்ள சுஷுல்-மோல்டோ எல்லை சந்திப்புப் புள்ளியில் நடைபெற்றது. இரு தரப்பும் 2022 ஜனவரி 12 அன்று நடைபெற்ற முந்தைய சுற்றில் இருந்து தொடர்புடைய தீர்வுக்காக தங்கள் விவாதங்களை முன்னெடுத்தன. மேற்குத் துறைப் பகுதியில் LAC எனப்படும் உண்மையான கட்டுப் பாட்டுக் கோடு தொடர்பான சிக்கல்கள், எஞ்சியுள்ள பிரச்சினைகளுக்கு விரைவில் தீர்வு காண்பதற்கு தத்தமது அரசுத் தலைவர்கள் வழங்கிய வழிகாட்டுதலின்படி அவர்கள் விரிவான கருத்துப் பரிமாற்றம் செய்தனர்.
அத்தகைய தீர்வு மேற்குத் துறையில் எல்ஏசியில் அமைதி மற்றும் அமைதியை மீட்டெடுக்க உதவும் என்றும் இருதரப்பு உறவுகளில் முன்னேற்றத்தை எளிதாக்கும் என்றும் அவர்கள் மீண்டும் உறுதிப்படுத்தினர்.
மேற்குத் துறையில் பாதுகாப்பு மற்றும் ஸ்திரத்தன்மையை தற்காலிகமாகப் பராமரிக்க இரு தரப்பினரும் ஒப்புக்கொண்டனர். எஞ்சியிருக்கும் பிரச்சினைகளுக்கு விரைவில் பரஸ்பரம் ஏற்றுக்கொள்ளக்கூடிய தீர்வை எட்டுவதற்கு இராணுவ மற்றும் இராஜதந்திர வழிகளில் உரையாடலைத் தொடர அவர்கள் ஒப்புக்கொண்டனர்.
பிரதமர் அலுவலகம்
திருப்பத்தூரில் சாலை விபத்தில் உயிரிழந்தவர்களுக்கு பிரதமர் இரங்கல்
பாதிக்கப்பட்டவர்களுக்கு பிரதமரின் நிவாரண நிதி அறிவிப்பு
தமிழ்நாட்டின் திருப்பத்தூரில் நேரிட்ட சாலை விபத்தில் உயிரிழந்தவர்களுக்கு பிரதமர் திரு. நரேந்திர மோடி ஆழ்ந்த இரங்கலை தெரிவித்துள்ளார்.
உயிரிழந்தவர்களின் குடும்பத்தினருக்கு தலா ரூ.2 லட்சமும், காயமடைந்தவர்களுக்கு ரூ.50,000மும் வழங்கப்படும் என்று பிரதமர் அறிவித்துள்ளார்.
இது குறித்து பிரதமர் அலுவலகம் சமூக ஊடக எக்ஸ் பக்கத்தில் குறிப்பிட்டிருப்பதாவது;
"தமிழ்நாட்டின் திருப்பத்தூரில் நடந்த சாலை விபத்தில் நிகழ்ந்த உயிரிழப்பு வருத்தமளிக்கிறது. உயிரிழந்தவர்களின் குடும்பத்தினருக்கு இரங்கல். காயமடைந்தவர்கள் விரைவில் குணமடைய பிரார்த்திக்கிறேன். உயிரிழந்தவர்களின் குடும்பத்தினருக்கு பிரதமரின் நிவாரண நிதியிலிருந்து ரூ.2 லட்சம் நிவாரணம் வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர் @narendramodi
இளைஞர் நலன் மற்றும் விளையாட்டு அமைச்சகம்
ஃபிட் இந்தியா சைக்கிள் போட்டி: மத்திய விளையாட்டு அமைச்சர் திரு கிரண் ரிஜிஜு தொடங்கி வைத்தார்
ஃபிட் இந்தியா மிதிவண்டிப் போட்டியின் இரண்டாவது பதிப்பை மத்திய விளையாட்டு அமைச்சர் திரு கிரண் ரிஜிஜு சமூக ஊடகம் மூலம் சமீபத்தில் தொடங்கி வைத்தார்.
2020 டிசம்பர் 7 அன்று தொடங்கவிருக்கும் இந்த மிகப்பெரிய மிதிவண்டி நிகழ்வு, 25 நாட்களுக்கு, அதாவது 2020 டிசம்பர் 31 வரை நடைபெறும்.
ஃபிட் இந்தியா மிதிவண்டிப் போட்டியின் இரண்டாவது பதிப்பை தொடங்கி வைத்துப் பேசிய அமைச்சர் திரு கிரண் ரிஜிஜு, உடல் வலிமையுடன் திகழவும், கரியமில தடத்தை குறைக்கவும், மிதிவண்டியைப் பயன்படுத்துதல் ஒரு சிறந்த முறை என்றார்.
அனைவரையும் தங்களது குடும்பத்தினர் மற்றும் நண்பர்களோடு இந்த நிகழ்ச்சியில் பங்கு கொள்ளுமாறு அழைப்பு விடுத்த அமைச்சர், பிரதமர் திரு நரேந்திர மோடியின் ஃபிட் இந்தியா இயக்கத்துக்கு வலுசேர்க்குமாறு மக்களை கேட்டுக் கொண்டார்.
நாட்டின் அனைத்து மாவட்டங்களிலும் இந்த மிதிவண்டிப் போட்டி நடைபெற இருக்கிறது. https://fitindia.gov.in/fit-india-cyclothon-2020/ என்னும் இணைய முகவரியில் தங்களைப் பதிவு செய்து கொள்வதன் மூலம் மக்கள் இதில் பங்கு பெறலாம்.
பின்னர், தினமும் தங்களுக்கு விருப்பமான தொலைவுக்கு மிதிவண்டியில் சென்று, அதன் புகைப்படங்கள் மற்றும் காணொலிகளை @FitIndiaOff என்னும் சமூக ஊடக முகவரியை இணைத்து #FitIndiaCyclothon and #NewIndiaFitIndia என்னும் வாசகங்களை டேக் செய்து தங்களது சமூக வலைதளப் பக்கங்களில் வெளியிடலாம்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1678817
(Visitor Counter : 91
அறிவியல் மற்றும் தொழில்நுட்பத்துறை
தொழில்நுட்பத்தை மையமாகக் கொண்ட நீரிழிவு சிகிச்சைக்கு இந்தியா தலைமை தாங்க தயாராக உள்ளதென மத்திய அமைச்சர் டாக்டர் ஜிதேந்திர சிங் கூறியுள்ளார்
தொழில்நுட்பத்தை மையமாகக் கொண்ட நீரிழிவு நோய்க்கான சிகிச்சையை வழிநடத்த இந்தியா தயாராக உள்ளதென மத்திய அறிவியல் & தொழில்நுட்பம்; பிரதமர் அலுவலகம், ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறியுள்ளார்.
"நீரிழிவு தொழில்நுட்பம் மற்றும் சிகிச்சை முறைகள் 2023"  என்ற 3-நாள் சர்வதேச மாநாட்டில் தலைமை விருந்தினராகப் பங்கேற்று உரையாற்றினார்.
இங்கு உரையாற்றியபோது, புகழ்பெற்ற நீரிழிவு நிபுணரும் பேராசிரியருமான டாக்டர் ஜிதேந்திர சிங், கொரோனாவை வெற்றிகரமாகக் கையாண்ட பிறகு, இந்தியாவிடம் சுகாதாரத் துறையில் பிற நாடுகள் மிகுந்த எதிர்பார்ப்பு கொண்டிருப்பதாகத் தெரிவித்தார். தொழில்நுட்பம் மற்றும் மனித வளத்தில் மற்ற நாடுகளை விட நாம் மிகவும் முன்னேறி உள்ளதாகவும் அவர் குறிப்பிட்டார். டாக்டர் ஜிதேந்திர சிங் நீரிழிவுத் துறை வல்லுநர் ஆவார்.
குறிப்பாக நரேந்திர மோடி பிரதமராக பதவியேற்ற பிறகு, அறிவியல் மற்றும் தொழில்நுட்ப கண்டுபிடிப்புகளை தனிப்பட்ட முறையில் ஊக்குவிப்பதால், இந்தியா தொழில்நுட்பத்துறையில் வேகமாக வளர்ச்சி பெற்று வருவதாக டாக்டர் ஜிதேந்திர சிங் கூறினார். 2014-ம் ஆண்டுக்கு முன் நாட்டில் சுமார் 350 ஸ்டார்ட்-அப்கள் இருந்த நிலையில், தற்போது ஸ்டார்ட்-அப்களின் எண்ணிக்கை 90,000க்கும் மேல் உயர்ந்துள்ளதாக டாக்டர் ஜிதேந்திர சிங் கூறினார். உலகின் ஸ்டார்ட்-அப் சுற்றுச்சூழல் அமைப்பில் இந்தியா 3-வது இடத்தைப் பிடித்துள்ளது என்றும் அவர் கூறினார்.
பிரதமர் மோடி விண்வெளித் துறையில் தனியார் பங்களிப்பை ஊக்குவித்ததால், கிட்டத்தட்ட மூன்றாண்டுகளில் விண்வெளித் துறையில் 100-க்கும் மேற்பட்ட ஸ்டார்ட்-அப்கள் உருவாகியுள்ளதாகவும், 2014-ம் ஆண்டில் சுமார் 50-ஆக இருந்த பயோடெக் ஸ்டார்ட்-அப்கள் எண்ணிக்கை இன்று 6 ஆயிரமாக உயர்ந்துள்ளதாகவும் அமைச்சர் ஜிதேந்திர சிங் தெரிவித்தார்.
சமீபத்தில் மத்திய அமைச்சரவை தேசிய குவாண்டம் இயக்கம் தொடங்குவதற்கு ஒப்புதல் அளித்தது. இது நாட்டில் மருத்துவ நோயறிதல் மற்றும் சிகிச்சையை அதிகரிக்கும். தேசிய குவாண்டம் இயக்கத்தைத் தொடங்கியுள்ள உலகின் மிகச் சில நாடுகளில் இந்தியாவும் ஒன்று என்று அமைச்சர் ஜிதேந்திர சிங் கூறினார். பிரதமர் நரேந்திர மோடி சுகாதாரத்துறைக்கு அதிக முன்னுரிமை அளித்து வருவதைப் பாராட்டிய டாக்டர் ஜிதேந்திர சிங், பிரதமர் மோடியின் தனிப்பட்ட ஆர்வம் மற்றும் தலையீடு காரணமாக, இரண்டு ஆண்டுகளில், கொரோனா தொற்றுநோயை இந்தியா மற்ற நாடுகளை விட சிறப்பாக கையாண்டதாகக் கூறினார்.